2. ลักษณะการประกอบธุรกิจ

2.1 ความเป็นมาและพัฒนาการที่สำคัญ

บริษัท สหพัฒนาอินเตอร์โฮลดิ้ง จำกัด (มหาชน) (“บริษัท” หรือ “SPI”)
จดทะเบียนจัดตั้งบริษัทเมื่อวันที่ 5 เมษายน 2515 โดยประกอบธุรกิจหลัก 3 ประเภทได้แก่
การลงทุนในบริษัทต่าง ๆ การให้เช่าและบริการ และโครงการสวนอุตสาหกรรม

ในปี 2539 SPI ได้เข้าร่วมลงทุนในการก่อตั้ง บริษัท สหโคเจน (ชลบุรี) จำกัด
ซึ่งเป็นบริษัทผู้ผลิตและจำหน่ายกระแสไฟฟ้า และไอน้ำรายเล็ก (Small Power Producer หรือ
SPP) ตั้งอยู่ในโครงการสวนอุตสาหกรรมเครือสหพัฒน์-ศรีราชา
โดยจำหน่ายให้แก่การไฟฟ้าฝ่ายผลิตแห่งประเทศไทย และ SPI
เพื่อจำหน่ายต่อให้แก่ผู้ประกอบการในโครงการสวนอุตสาหกรรมเดียวกัน โดย SPI
เริ่มมีรายได้จากค่าไฟฟ้าในปี 2542 และเริ่มมีรายได้จากค่าไอน้ำในปี 2544

ในเดือนมีนาคม 2545 SPI ได้ซื้อหุ้นของบริษัท สหโคเจน (ชลบุรี) จำกัด ปัจจุบัน คือ บริษัท
สหโคเจน (ชลบุรี) จำกัด (มหาชน) จำนวนสุทธิ 8,585,880 หุ้น ทำให้ SPI ถือหุ้นในบริษัท
สหโคเจน (ชลบุรี) จำกัด (มหาชน) รวมทั้งสิ้น 17,364,703 หุ้น คิดเป็น 21.18%
ของทุนจดทะเบียน 820 ล้านบาท เนื่องจากบริษัท สหโคเจน (ชลบุรี) จำกัด (มหาชน)
จะนำหลักทรัพย์เข้าจดทะเบียนในตลาดหลักทรัพย์แห่งประเทศไทย โดยมีมติให้เพิ่มทุนเป็น 850
ล้านบาท และนำหุ้นเพิ่มทุนเสนอขายต่อประชาชนทั่วไป เพื่อกระจายการถือหุ้นให้แก่ผู้ถือหุ้นรายย่อย
SPI จึงมีมติให้นำหุ้นบริษัท สหโคเจน (ชลบุรี) จำกัด (มหาชน) ที่ SPI ถืออยู่จำนวน
9,715,500 หุ้น ออกเสนอขายต่อประชาชนทั่วไปร่วมกับ บริษัท สหโคเจน (ชลบุรี) จำกัด
(มหาชน) ทำให้ SPI ถือหุ้นในบริษัท สหโคเจน (ชลบุรี) จำกัด (มหาชน) ลดลงเหลือ
7,649,203 หุ้น คิดเป็น 9% ของทุนจดทะเบียน 850 ล้านบาท
โดยคาดว่าราคาที่เสนอขายจะสูงกว่าต้นทุน ทั้งยังเป็นการเพิ่มกระแสเงินสดให้แก่ SPI
ขณะนี้อยู่ในระหว่างการขออนุญาตต่อสำนักงานคณะกรรมการกำกับหลักทรัพย์และตลาดหลักทรัพย์

จากวิกฤติเศรษฐกิจในปี 2540 SPI มีนโยบายเพิ่มการจำหน่ายที่ดินให้แก่บุคคลภายนอกโดยในปี
2545 SPI ได้จำหน่ายที่ดินโครงการสวนอุตสาหกรรมเครือสหพัฒน์-ลำพูน ให้แก่บริษัท แอบบีเครสท์
(ประเทศไทย) จำกัด ซึ่งประกอบธุรกิจเครื่องประดับ

จากการดำเนินงานโครงการสวนอุตสาหกรรมเครือสหพัฒน์ซึ่งปัจจุบันมีจำนวน 3
แห่งจำเป็นต้องมีระบบสารสนเทศที่ดีและมีประสิทธิภาพ จึงได้นำระบบสารสนเทศภูมิศาสตร์ หรือ
GIS (Geographic Information System) เข้ามาประยุกต์ใช้ในการทำงาน เพื่อความสะดวก
รวดเร็ว และถูกต้องในการจัดเก็บ ค้นหา ข้อมูลเชิงพื้นที่ (Spatial Information)
ของโครงการทั้ง 3 แห่ง เพื่อให้เชื่อมต่อกันได้อย่างมีประสิทธิภาพ
ซึ่งปัจจุบันอยู่ในระหว่างดำเนินการ ส่วนงานให้บริการ และติดต่อประสานงานกับลูกค้า
เพื่อให้ลูกค้าเกิดความมั่นใจ และเกิดความเชื่อมั่นในการให้บริการ SPI
จึงกำหนดให้ฝ่ายโครงการสวนอุตสาหกรรมฯ จัดทำระบบบริหารงานคุณภาพ ISO 9001:2000 ขึ้น
โดยเริ่มดำเนินการตั้งแต่เดือนกรกฎาคม 2545 และประกาศใช้คู่มือคุณภาพนี้ในวันที่ 12 ธันวาคม
2545 และเพื่อให้เป็นไปตามหลักการกำกับดูแลกิจการที่ดี 15 ข้อ ของตลาดหลักทรัพย์แห่งประเทศ

ไทย SPI
จึงได้กำหนดหลักการกำกับดูแลกิจการที่ดีเป็นลายลักษณ์อักษรไว้เพื่อเป็นแนวทางในการดำเนินงานประกอบด้วย
นโยบายในการกำกับดูแลกิจการ จริยธรรมธุรกิจ จรรยาบรรณพนักงาน

นอกจากนั้น SPI ยังได้เห็นถึงความสำคัญเกี่ยวกับความปลอดภัยของระบบคอมพิวเตอร์
จึงได้กำหนดมาตรการในการรักษาความปลอดภัยของระบบคอมพิวเตอร์ไว้ดังนี้.-

  ระบบรักษาความปลอดภัยทางกายภาพ (Physical Security)

-   การแก้ไขปรับปรุงระบบเครือข่าย และข้อมูล จะต้องเป็นผู้ที่ได้รับอนุญาต
    และมีรหัสผ่านเฉพาะตัวเท่านั้น

-   จัดให้มีห้องที่เข้าถึงได้เฉพาะผู้ที่ได้รับอนุญาต

-   จัดให้มีระบบกำลังไฟฟ้าสำรอง (UPS)

-   จัดให้มีอุปกรณ์ดับเพลิงสำหรับอุปกรณ์คอมพิวเตอร์โดยเฉพาะ (Halon gas)

  ระบบรักษาความปลอดภัยทางเครือข่าย (Network Security)

-   จัดให้มี Firewall ซึ่งเป็นระบบรักษาความปลอดภัย ประกอบไปด้วย Hardware และ
    Software ที่กั้นระหว่างเครือข่ายภายใน และเครือข่ายภายนอก โดยระบบ Firewall นี้
    ทาง SPI ได้เลือกใช้ Software Firewall ที่ชื่อว่า Sunscreen [tm] Secure Net
    3.1 จากบริษัท Sun Micro System
    ซึ่งจะทำให้ป้องกันระบบเครือข่ายจากผู้บุกรุกภายนอกบริษัท
    และยินยอมให้เข้าถึงได้เฉพาะจากตำแหน่งที่กำหนด หรือจากผู้ใช้ที่กำหนด
    หรือจากกิจกรรมที่กำหนด

  ระบบรักษาความปลอดภัยทางฐานข้อมูล (Database Security)

-   มีระบบสำรองข้อมูล Data Backup ด้วย Tape Backup และ Hard disk

2.2 ภาพรวมการประกอบธุรกิจ

ปัจจุบัน SPI มีการประกอบธุรกิจหลัก 3 ประเภท ดังต่อไปนี้.-

  2.2.1 การลงทุน

  SPI ลงทุนในกิจการของบริษัทต่างๆ โดยมีวัตถุประสงค์เพื่อสร้างมูลค่าเพิ่มให้แก่ SPI
  ในระยะยาว กิจการที่ SPI ร่วมลงทุนจะประกอบธุรกิจที่เสริมกับธุรกิจที่บริษัทในกลุ่ม SPI
  ดำเนินการอยู่ หรือเป็นธุรกิจที่ SPI คาดว่าจะเข้าไปดำเนินการในอนาคต
  เนื่องจากเล็งเห็นถึงศักยภาพในการทำกำไร โดย SPI จะได้รับผลตอบแทนในรูปของเงินปันผล
  กิจการที่ SPI เข้าลงทุน ประกอบด้วย 3 สายธุรกิจหลัก คือ สายธุรกิจจัดจำหน่าย
  สายธุรกิจการผลิต และสายธุรกิจบริการและอื่น ๆ ณ วันที่ 31 ธันวาคม 2545
  บริษัทได้เข้าลงทุนในบริษัทต่างๆ เป็นจำนวนทั้งสิ้น 169 บริษัท

  (รายละเอียดของมูลค่าเงินลงทุน และสัดส่วนการลงทุนปรากฏในข้อ 9-11
  ของหมายเหตุประกอบงบการเงิน สำหรับปี สิ้นสุดวันที่ 31 ธันวาคม 2545)

  2.2.2 การให้เช่าและบริการ

  ในส่วนของการให้เช่าและบริการ SPI เป็นผู้ดำเนินการเอง โดยให้บริการในด้านให้คำปรึกษา
  แนะนำ วางแผนด้านธุรกิจ การจัดการและการดำเนินโครงการใหม่ ๆ แก่บริษัทต่าง ๆ ในกลุ่ม
  ทั้งนี้ SPI จะได้รับค่าตอบแทนในรูปของค่าที่ปรึกษาธุรกิจรับ และค่าบริการรับ นอกจากนี้ SPI
  ยังเป็นตัวกลางในการติดต่อขอลิขสิทธิ์
  และเครื่องหมายการค้าของผลิตภัณฑ์ที่มีชื่อเสียงจากต่างประเทศ
  และให้สิทธิบริษัทในกลุ่มใช้เครื่องหมายการค้าเหล่านั้น เช่น Guy Laroche, Elle, Absorba
  เป็นต้น โดยบริษัทจะได้รับค่าตอบแทนในรูปค่าลิขสิทธิ์รับ (Royalty Fees)

  นอกจากนี้ SPI ได้ให้บริการด้านการให้เช่าที่ดิน และอาคาร
  และให้บริการด้านระบบสาธารณูปโภคพื้นฐานแก่บริษัทในกลุ่ม
  และบุคคลภายนอกที่มีสถานประกอบการอยู่ในโครงการสวนอุตสาหกรรมของ SPI
  โดยได้เริ่มให้บริการด้านสาธารณูปโภคเกี่ยวกับกระแสไฟฟ้า
  แก่บริษัทที่ดำเนินงานในสวนอุตสาหกรรมเครือสหพัฒน์-ศรีราชา ในปี 2542
  และให้บริการด้านไอน้ำในปี 2544

  2.2.3 โครงการสวนอุตสาหกรรม

  SPI ได้ดำเนินธุรกิจพัฒนาที่ดินเพื่อการอุตสาหกรรม
  โดยมีวัตถุประสงค์เริ่มแรกเพื่อรองรับการขยายกำลังการผลิตของโรงงานของบริษัทต่างๆ ในกลุ่ม
  SPI และเป็นการสนองต่อนโยบายของรัฐบาล
  ในการสนับสนุนการขยายตัวทางด้านอุตสาหกรรมให้กระจายออกไปยังส่วนภูมิภาค อย่างไรก็ตาม
  ในปัจจุบัน SPI มีนโยบายเพิ่มการจำหน่ายที่ดินให้แก่บุคคลภายนอกอีกด้วย
  โดยบริษัทจะมีรายรับจากการขายพื้นที่ ซึ่งปัจจุบันบริษัทมีสวนอุตสาหกรรมที่ดำเนินการอยู่ 3
  โครงการ ในเขตพื้นที่จังหวัดชลบุรี ปราจีนบุรี และลำพูน

2.3 โครงสร้างการถือหุ้น

  ณ วันที่ 31 ธันวาคม 2545 SPI ไม่มีการถือหุ้นในบริษัทย่อย หากมีแต่การถือหุ้นในบริษัทร่วม
  รวม 25 บริษัท แยกตามสายธุรกิจได้ดังนี้

บมจ.สหพัฒนพิบูล (20.41%) บจ.ฮูเวอร์อุตสาหกรรม (ประเทศไทย) (37.73%)
บจ.สหพัฒน์เรียลเอสเตท (40.00%)

บมจ.ไอ ซี ซี อินเตอร์เนชั่นแนล (20.26%) บจ.ไหมทอง (31.00%)
บจ.อีสเทิร์นไทยคอนซัลติ้ง1992 (40.00%)

บจ.สปอร์ทเอช (25.00%) บจ.สหชลผลพืช (29.73%) บจ.พิทักษ์กิจ (33.52%)

บจ.ชาล์ดอง (ประเทศไทย) (25.00%) บจ.เฟิสท์ยูไนเต็ดอินดัสตรี (28.15%)

บจ.อินเตอร์เนชั่นแนล แลบบอราทอรี่ส์ (25.00%) บจ.ทรัพย์สินสหพัฒน์ (26.25%)

บจ.ไลอ้อน (ประเทศไทย) (24.80%) บจ.เค อาร์ เอส ลอจิสติคส์ (20.00%)

บจ.แฟมิลี่โกลฟ (23.75%) บมจ.สหโคเจน (ชลบุรี) (21.18%)

บมจ.ธนูลักษณ์ (23.52%)

บจ.แชมป์เอช (22.50%)

บมจ.ไทยเพรซิเดนท์ฟูดส์ (21.82%)

บมจ.ไทยวาโก้ (21.09%)

บจ.ที ยู ซี อีลาสติค (21.00%)

บจ.สหโชยา (20.00%)

บจ.ท้อปเทร็นด์แมนูแฟคเจอริ่ง (20.00%)

บจ.เอส พี ที โพลิเมอร์ (20.00%)

  2.4 โครงสร้างรายได้

[TABLE]